CELEX: 32022R0815
Language: sk
Date: 2022-05-23 00:00:00
Title: Vykonávacie nariadenie Komisie (EÚ) 2022/815 z 23. mája 2022, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

25.5.2022   
               
               
                  SK
               
               
                  Úradný vestník Európskej únie
               
               
                  L 146/9
               
            
         VYKONÁVACIE NARIADENIE KOMISIE (EÚ) 2022/815
         z 23. mája 2022,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
         keďže:
         
                     (1)
                  
                  
                     V prílohe IV k nariadeniu (ES) č. 1210/2003 sa uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov a zákaz sprístupnenia finančných prostriedkov alebo hospodárskych zdrojov.
                  
               
                     (2)
                  
                  
                     Výbor pre sankcie Bezpečnostnej rady OSN 19. mája 2022 rozhodol o vypustení jednej fyzickej osoby a dvoch subjektov zo zoznamu osôb a subjektov, na ktoré by sa malo vzťahovať zmrazenie aktív.
                  
               
                     (3)
                  
                  
                     Príloha IV k nariadeniu (ES) č. 1210/2003 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha IV k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. mája 2022
            
               
                  Za Komisiu
               
               
                  v mene predsedníčky
               
               
                  generálny riaditeľ
               
               
                  Generálne riaditeľstvo pre finančnú stabilitu, finančné služby a úniu kapitálových trhov
               
            
         
         
            (1)  Ú. v. EÚ L 169, 8.7.2003, s. 6.
      
      
         
            PRÍLOHA
            V prílohe IV k nariadeniu (ES) č. 1210/2003 sa vypúšťajú tieto záznamy:
            
               
                           „80.
                        
                        
                           Khalaf M. M. Al-Dulaymi (alias Khalaf Al Dulaimi). Dátum narodenia: 25. január 1932. Číslo pasu: H0044232 (iracký).“
                        
                     
            
               
                           „98.
                        
                        
                           MIDCO FINANCIAL, S.A. (alias MIDCO FINANCE, S.A.). Ďalšie informácie: Federálne číslo: CH-660-0-469-982-0 (Švajčiarsko).“
                        
                     
            
               
                           „99.
                        
                        
                           MONTANA MANAGEMENT, INC. Adresa: Panama.“